Document ID: 31991D0398

31991D0398
L 221/30
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 19 юли 1991 година
относно компютризирана мрежа, която свързва ветеринарните органи („Анимо“)
(91/398/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), последно изменена с Директива 91/68/ЕИО (2), и по-специално член 20, параграф 1 от него,
като има предвид, че с оглед на предстоящото завършване на изграждането на вътрешния пазар на живи животни и определени животински продукти и на преустановяването на ветеринарния контрол по вътрешните граници, е необходимо в съответствие с член 20, параграф 1 от Директива 90/425/ЕИО да се създаде компютризирана мрежа за обмен на информация между ветеринарните органи, известна като „Анимо“;
като има предвид, че най-напред би трябвало да се установят основополагащите принципи на изграждане на общата структура на компютризираната мрежа; като има предвид, че необходимите разпоредби за приложението им ще бъдат приети впоследствие в светлината на тези принципи в съответствие с член 20, параграф 3 от Директива 90/425/ЕИО;
като има предвид, че в светлината на член 4, параграф 2 от Директива 90/425/ЕИО, член 4, параграф 5 от Директива 90/675/ЕИО на Съвета от 10 декември 1990 г. за определяне на принципите относно организацията на ветеринарните проверки на продукти, въведени в Общността от трети страни (3), и задълженията, които ще бъдат наложени на граничните инспекционни пунктове, отговарящи за контрола над живите животни, идващи от трети страни, компютризираната мрежа ще трябва да свързва централните органи на държавите-членки, посочените местни органи и граничните инспекционни пунктове;
като има предвид, че предвидените в настоящото решение мерки са съобразени със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
По смисъла на настоящото решение „единица“ означава:
-
всеки компетентен централен орган на държава-членка,
-
всеки орган на местната власт на държава-членка, посочен като такъв за целите на компютризираната мрежа,
-
всеки граничен инспекционен пункт, както е определен в член 2, параграф 2, буква ж) от Директива 90/675/ЕИО,
-
всеки граничен инспекционен пункт, оправомощен да извършва ветеринарен контрол над животни от трети страни, въвеждани в Общността.
Член 2
1. Всяка единица се свързва с компютризирана ветеринарна мрежа.
2. Всяка единица се оборудва със следното:
-
микрокомпютър с оперативна система от вида MS-DOS или UNIX,
-
модем, позволяващ модулиране и демодулиране на информация, предавана по телефонни линии или други високоскоростни линии,
-
принтер,
-
идентичен софтуер за комуникация и идентичен софтуер за периферните устройства, позволяващи всяка единица да се свърже с компютризираната ветеринарна мрежа.
Член 3
Адресати на настоящото решение са държавите-членки.
Съставено в Брюксел на 19 юли 1991 година.

Labels: 12
6